PIIBEL ARMSAKS
Hea vaataja, täna räägime Eelija eluloos Jumala olemusest.
Kas Piibli Jumal on ohutu? Kas ta õnnistab püsivalt maailma
või karistab Ta inimkonda ka katastroofide ja kannatustega?
Eelija oli veetnud aasta Kriti jõe ääres,
kus kaarnad olid teda toitnud nii hommikul kui õhtul.
Kui jõgi kuivas ära, siis andis Issand prohvetile uue käsu:
"Mine Sareptasse, mis kuulub Siidonile, ja ela seal!"
"...ma olen käskinud ühte lesknaist seal sind toita."(1Kn. 17)
Issanda käsk üllatas prohvetit.
Kas ta pidi minema Siidonisse,
mis on Baali kummardajate kindlaim linn?
Kuninganna Iisebel oli pärit sellest linnast.
Tema isa oli seal kuningaks.
Eelija mõtles, kuidas tal õnnestub leida linnast lesknaine.
Ta ei teadnud naise nime ega aadressi.
Põud oli ülemaailmne.
Kuidas leida naine, kes annab oma toidu välismaalasele?
Lesk oli pagan.
Usu poolest sobisid nad Eelijaga nagu tuli ja vesi.
Kuidagi läks nii, et Eelija leidis otsitava naise
Sarepta linna väravaist puid korjamast.
Lesk uskus prohveti tõotust.
"Jahu ei lõpe vakast ja õli ei vähene kruusist kuni päevani,
mil Issand annab maale vihma."
Eelija jäi lesknaise ja tema poja juurde elama.
Iga päev ilmnes toiduime.
Ühel päeval haigestus poeg ja suri.
Kõik juhtus nii kiiresti, et Eelija ei jõudnud kohale.
Kui prohvet tuli sisse,
siis hoidis lesknaine süles oma poja külma surnukeha.
Ta oli armastanud last üle kõige.
Nüüd polnud tal enam kedagi, kelle jaoks elada.
Ema oli nii vapustatud, et ei suutnud isegi nutta.
Eelijagi oli nutma puhkemas, kuna poeg oli temalegi armas.
Äkitselt hakkas naine külalist süüdistama lapse surmas.
"Mis on mul sinuga tegemist, jumalamees?
Sa tulid minu juurde mu süütegu meelde tuletama
ja mu poega surma saatma."
Eelija tundis end kohutavalt, kui naine süüdistas teda mõrvas.
Naine mõtles, et prohveti kohalolek
oli Jumala tähelepanu viinud tema pattudele.
Lese südametunnistusel oli mingi patt.
Võimalik, et poeg eostati väljaspool abielu.
Või oli naine osalenud Baali templis kultusseksis.
Eelija sai teada, et naine oli teinud pattu elava Jumala vastu.
Lesk oli pikalt püüdnud vaigistada oma südametunnistust,
aga nüüd enam ei suutnud.
Südametunnistus hüüdis: "Siis ja siis tegid sa valesti
ning seetõttu pidi laps surema!"
Naine ei suutnud süütunnet üksi kanda
ning süüdistas ka Eelijat.
Polnud kerge olla süüdistatav poja surmas.
Eelija teadis, et kui ta poleks tulnud Sareptasse,
siis oleks lese poeg surnud nälga juba tükk aega tagasi.
Siiski ei riielnud ta emaga vaid palus teda rahulikult:
"Anna mulle oma poeg!"
ja ta võttis selle ema sülest ning viis ülakambrisse, kus ta elas,
ja pani oma voodisse."
Oma toas ei olnud Eelija enam rahulik.
Ta hüüdis Jumala poole sama süüdistuse,
mille lesk oli temale just hüüdnud:
"Issand, mu Jumal, kas sa oled tõesti lesele,
kelle juures ma võõraks olen, teinud seda paha,
et oled surmanud tema poja?"
Eelija oleks peaaegu nimetanud Jumalat kurjategijaks.
"Issand, niiviisi Sa tasud sellele naisele,
kes on jaganud oma viimase leiva minuga.
Kas kavatsed ta jätta ilma inimlikust toest elu lõpuni?"
Eelija sõnade taga oli siiski usku.
Ta kutsus Jumalat oma Jumalaks. "Issand, mu Jumal."
Eelija teadis, kes oli poja tapnud.
Mitte saatan, juhus ega viirus vaid Issand.
Maailmas on palju kristlasi, kes tahavad uskuda ohutut Jumalat.
Nende meelest ei tee Jumal kellelegi mingit halba.
Kõik katastroofid ja õnnetused on saatana või juhuse põhjustatud.
Usklik ei pea õnnetusi vastu võtma Jumala käest.
Mis oleks naisele juhtunud, kui Eelija oleks sedasi uskunud?
Kui ta oleks uskunud Jumalalt, kes annab vaid häid asju?
Ta oleks siis esitanud enesele järgmised küsimused:
"Kelle süü oli poja surm, kui see pole Jumala süü?"
Miks Issand ei takistanud poja surma, kui Ta on kõikvõimas?"
Kas ta ei hoolinud lesest või ei suutnud Ta takistada õnnetust?
Sel juhul poleks Ta kõikvõimas.
Kui poja surmaga polnud Issandal mingit pistmist
siis kellele sai Eelija esitada kaebuse? Kas Saatanale või viirusele?
Kelle poole pidi ta abi saamiseks pöörduma?
Õpetus ohutust Jumalast ei lahenda kannatuste probleemi.
See tekitab hoopis lisaküsimusi.
Kui usud Jumalat, kes annab vaid positiivseid õnnistusi,
siis pead ära andma ka usu Tema kõikvõimsusesse.
Sõber, kas palvetaksid sellise Jumala poole,
kes on heatahtlik aga võimetu.
Eelija poleks palvetanud sellise Jumala poole.
Mõni kristlane sobitab õpetust ohutust Jumalast
ka maailma katastroofidega.
Kes see oli, kes lähetas Jaapanisse tsunami 2011. aastal?
Oli see Jumal, saatan või juhus?
Kui Jumal ei tahtnud, et see katastroof juhtuks,
siis miks Ta ei takistanud seda.
Kas vanake ei mõistnud, et tsunami on tulemas
või polnud tal võimu seda takistada?
Asi ei muutu lihtsamaks, kui öelda, et Jumal ei tahtnud sõnnetust
vaid Ta leppis sellega.
Miks kõikvõimas Jumal leppis sellega,
kui Ta ei tahtnud seda juhtuvat?
Äkki Ta polegi kõikvõimas?
Või ei hoolinud Ta jaapanlaste valust?
Jõuame samasse kohta tagasi.
See Issand, kellesse Eelija uskus, ei olnud ohutu Jumal.
Ta oli kõikvõimas taeva ja maa Looja.
Jesaja ütles: "Mina valmistan valguse ja loon pimeduse,
mina annan õnne ja toon õnnetuse, mina, Issand, teen seda kõike."
Sellise Jumala poole palvetas Eelija.
Sellisele Jumalale esitas ta palve.
Eelija on esimene isik Piiblis,
kes julgeb palvetada surmast ülestõusmist.
Tema polnud kuulnud lugusid surnute ülesäratamisest.
Siiski uskus ta, et Issand võib teha sellise ime.
"Seejärel ta sirutas ennast poisi üle kolm korda ja hüüdis
Issanda poole ning ütles: "Issand, mu Jumal,
lase ometi selle poisi hing tulla temasse tagasi!"
Issand kuulis Eelija palvet ja andis poja tagasi elule.
Õige palve suudab palju,
isegi kui ta süüdistab Jumalat kurjategijaks.
Poeg tõusis istuma ja hõõrus silmi nagu unest ärganuna.
Kus ta on ja mis juhtus?
"Ja Eelija võttis poisi ning tõi ülakambrist alla kotta
ja andis tema ta emale; ja Eelija ütles: "Vaata, su poeg elab!"
Piibli esimene surnuist ülesäratamine ei toimunud
usukangelasele tema usu pärast.
See juhtus Baali kummardajale, paganale.
See sündis naisele, kes valu sees süüdistas Jumalat.
Sarepta poja ülesäratamine on Jumala Poja ülestõusmise
eelpilt Piiblis.
Ärateenimatu arm säras lesele lapse surma juures.
Poja ellu tagasitulek ei toimunud ema usu tõttu
vaid hoolimata tema vähestest usust.
Kui ta poleks kaotanud lapse siis poleks ta patud teda huvitanud.
Nüüd sai ta need uskuda andeks antuks.
Nii keeras Issand lese suurima tragöödia suurimaks õnneks.
Nii võib ta teha ka sinu suhtes, kes sa nüüd seda saadet vaatad.
Kas oled hüüdnud Issanda poole pattudes poja või tütre pärast?
Kas oled oma meeles süüdistanud Jumalat selles,
et Ta ei takistanud last minemast halvale teele?
Tea, et iga palve on kuuldud Taevas.
Kord saad sinagi öelda nagu kadunud poja isa:
"sest see mu poeg oli surnud, ja on jälle saanud elavaks,
ta oli kadunud, ja on leitud!" (Lk. 15:24)
Missugune rõõm sündis sel päeval seal majas!
Õnnest segane ema ütles Eelijale tunnustavalt:
"Nüüd ma tean, et sa oled jumalamees ja et Issanda sõna su suus on tõde."
Võib-olla vajas prohvet just sellist julgustust
tulevase võitluse eel.
Nii ema kui poeg teadsid nüüd, et Eelija oli Elava Jumala teenija.
Pärast seda muutus nende kodu väikeseks koguduse kogunemiskohaks.
Seal õpiti Jumala Sõna, palvetati ja lauldi.
Näljas Iisraeli ja Siidoni inimeste asjad kanti Issanda ette.
Seal palvetati ka jumalatu valitsuse eest.
Eelija ei saanud sel ajal jutlustada tuhandetele,
aga ta sai jutlustada kahele paganale.
Nende südames sündis õige usk Iisraeli Jumalasse ja ülestõusmisse.
Eelija võis nende kahe pagana kaudu jõuda rohkemate inimesteni,
kui ta oleks jõudnud kodumaal.
Evangeeliumitest teame, et 900 aastat hiljem tuli sealt
palju inimesi Jeesust kuulama.
Lese tunnistuse mõju Siidonimaal saame näha viimsel kohtupäeval.
Sinagi ei tea, mida Jumal saab teha selle ühe inimese kaudu,
kellele oled tunnistanud.
See mõte lohutab meid Jaapani misjonäre,
kes oleme tihti jõudnud kahe kuulajani.
Kahe aasta pärast läksid lese ja Eelija teed lahku.
Kui palju rikkamad nad olid!
Nii Eelija, lesk kui ka poeg üksteist kohates.
Millised mälestused tekivad õigest sõprusest mehe ja naise vahel.
Nälja-aastatest elu lõpuni oli Eelija ühes asjas kindel:
tal oli Sareptas kaks ustavat sõpra ja eestpalvetajat.
Räägime veel Jumala olemusest.
Meil kristlastel on Jumal, kes saadab kannatusi,
aga meie Jumal teab ka, kuidas on olla kannatustes.
Sarepta lesk kannatas poega kaotades,
aga nii kannatab ka meie Taevaline Isa. Temagi kaotas Poja.
Jumala Poeg kannatas seetõttu, et lesk ja tema poeg saaksid
patud andeks ja pääseksid Taevasse.
Nii sinagi, kes seda saadet vaatad.
Järgmisel korral räägime veel Eelijast.
Siinkohal tahan öelda, et kui tahad toetada seda sarja,
siis võid helistada ekraanil olevale numbrile.
Kõne hind on 10.
Võid helistada saate ajal või peale saadet.
Raha saab kanda ka pangakontole.
Palun kasuta viitenumbrit.
Tänan teid!
Tõlge: Merle Sibola